b'\n_START_ARTICLE_\nRanskan politiikka\n_START_PARAGRAPH_\nRanska on semipresidentialistinen tasavalta, jossa valtionp\xc3\xa4\xc3\xa4miehen\xc3\xa4 on presidentti. Tasavallan presidentti valitaan viiden vuoden v\xc3\xa4lein, ja h\xc3\xa4nell\xc3\xa4 on huomattavia valtaoikeuksia. Presidentti esimerkiksi nimitt\xc3\xa4\xc3\xa4 p\xc3\xa4\xc3\xa4ministerin, johtaa hallitusta sek\xc3\xa4 on asevoimien ylip\xc3\xa4\xc3\xa4llikk\xc3\xb6. Lains\xc3\xa4\xc3\xa4d\xc3\xa4nt\xc3\xb6valtaa k\xc3\xa4ytt\xc3\xa4\xc3\xa4 parlamentti, joka koostuu alahuoneesta eli kansalliskokouksesta ja yl\xc3\xa4huoneesta eli senaatista. Kansalliskokouksen j\xc3\xa4senet valitaan viiden vuoden v\xc3\xa4lein. Ylint\xc3\xa4 toimeenpanovaltaa k\xc3\xa4ytt\xc3\xa4\xc3\xa4 tasavallan presidentti, mutta valtaa on kuitenkin osittain jaettu p\xc3\xa4\xc3\xa4ministerin johtaman valtioneuvoston kanssa. P\xc3\xa4\xc3\xa4ministerin tulee nauttia alahuoneen luottamusta. Tilannetta jossa presidentti ja p\xc3\xa4\xc3\xa4ministeri ovat eri puolueista kutsutaan cohabitationiksi.'